# José María Martínez-Hidalgo y Terán

José María Martínez-Hidalgo i Terán (Sama, 11 de desembre del 1913 - Barcelona, 7 de febrer del 2005) fou un mariner mercant, oficial de l'armada espanyola i director del Museu Marítim de Barcelona (1958-1983).

## Biografia

L'any 1958 va ser nomenat director del Museu Marítim de Barcelona, i el 1960 va projectar un conjunt de reformes en l'edifici de les Drassanes Reials de Barcelona per adequar el museu, consistents en l'enderrocament dels envans de les naus IV i V i el trasllat dels tallers a la nau V, l'ampliació de la sala Marques de Comillas a les naus IX i X, la construcció d'una escala a la nau X fins al nivell de la sala Pere IV i el cobriment de les naus de la VI a la X, que van començar en 1965. La construcció de la reproducció de la Galera Reial va començar el 1967 i s'inaugurà el 1971.
Va jubilar-se l'any 1983, tot i que va assistir al traspàs de titularitat del Museu amb l'arribada de la democràcia. Més tard es constituiria el "Consorci de les Drassanes Reials i Museu Marítim de Barcelona" el 1993.
Va recopilar durant deu anys tota la documentació sobre la Galera Reial que va publicar al seu llibre, Lepanto : la batalla, la galera "Real", recuerdos, reliquias y trofeo, i va començar la construcció el 1965 per acabar-la el 1971, just a punt per al quart centenari de la construcció original (a les mateixes Drassanes on es troba el museu) per a ser la capitana de Don Joan d'Àustria de la Lliga Santa contra els turcs a la batalla de Lepant (1571) en el golf de Corint.
El 1983, subvencionat per l'Armada Espanyola i l'Institut d'Història Naval i Cultura d'Espanya, José María Martínez-Hidalgo es va dedicar a l'estudi de les tres famoses Caravel·les de Colom. Aquest estudi es va utilitzar com a base per al projecte de construcció de les rèpliques exactes de la Santa Maria, la Pinta i la Niña, les tres naus de Colom. També va col·laborar amb Javier Pastor Quijada en "Evocacions sobre la Coca de Mataró"

## Obra

Una breu selecció de la seva obra publicada és:
* A bordo de la "Santa María" : hombres y naves del descubrimiento. Barcelona: Casa Provincial de Caridad, 1961.
* Catálogo general del Museo Marítimo 1965. Barcelona: Diputación Provincial, DL 1965.
* Columbus' ships. Barre (Massachusetts): Barre Publishers, 1966.
* Diccionario náutico : con equivalencias en inglés y francés. Barcelona: Garriga, DL 1977.
* El Museu Marítim de Barcelona. Barcelona: H.M.B., 1984. ISBN 8486054184.
* Enciclopedia general del mar. Madrid: Garriga, 1957.
* Historia y leyenda de la aguja magnética : contribución de los españoles al progreso de la náutica. Barcelona: Gustavo Gili, 1946.
* Las naves de Colón. Barcelona: Cadí, 1969.
* Lepanto : la batalla, la galera "Real", recuerdos, reliquias y trofeo. Barcelona: [Casa de Caridad], 1971.
* Magnetismo del buque y compensación de la aguja náutica. Madrid: Garriga, [1958].
* Vocabulari marítim català-castellà i castellano-catalán. Barcelona: Diputació de Barcelona, 1984.

## Vegeu també

* Estudi de pilots
* Coca de Mataró
* Galera Reial
* José Luis de Pando Villarroya

## Referències

* ↑ Alemany Llovera, Joan «Les Drassanes de Barcelona i el Museu Marítim». Drassana. Diputació de Barcelona, Núm. 1, 1988, p. 13.
* ↑ Martínez-Hidalgo, Jose María. El Museu Marítim de Barcelona. Barcelona: H.M.B., 1984, p. 5. ISBN 8486054184.
* ↑ mmb.cat
* ↑ M.R «Historia política y militar, economía y sociedad, instituciones». Índice Histórico Español, Vol. XIX, Núm. 66, enero - abril 1973, pàg. 111 [Consulta: 13 desembre 2014].
* ↑ «Barcos de madera en el Museo Marítimo de Barcelona». Boletín de información tècnica, Nº 221, enero - febrero 2003, pàg. 28-33 [Consulta: 13 desembre 2014].
* ↑ Byron Heath. Discovering the Great South Land. Rosenberg, 2005, p. 31. ISBN 978-1-877058-31-8.
* ↑ portalcultura
* ↑ portalcultura
* ↑ «Martínez-Hidalgo, José María». Catàleg de la Biblioteca del Museu Marítim de Barcelona. [Consulta: 13 desembre 2014].
* ↑ José María Martínez-Hidalgo y Terán; José María Martínez-Hidalgo; Laureano Carbonell Relat Vocabulari marítim català-castellà i castellano-catalán. Diputació de Barcelona, 1984.